SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 224

**2021. gada 21. septembrī plkst. 10.00**

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Finanšu ministrijas Finanšu tirgus politikas departamenta juriste **Liene Jenerte**
* Finanšu ministrijas Finanšu tirgus politikas departamenta jurists **Kristaps Ziediņš**
* Aizsardzības ministrijas parlamentārā sekretāre **Baiba Bļodniece**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vadītāja **Guna Gavrilko**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vadītājas vietniece **Liene Liepiņa**
* Jaunsardzes centra direktors, pulkvežleitnants **Aivis Mirbahs**
* Izglītības un zinātnes ministrijas Izglītības departamenta direktores vietniece **Ilze Seipule**
* Izglītības un zinātnes ministrijas Politikas iniciatīvu un attīstības departamenta vecākais referents **Dāvids Garšva**
* Izglītības un zinātnes ministrijas ministres biroja padomnieks juridiskajos jautājumos **Jānis Ozols**
* Valsts izglītības un satura centra Vispārējās izglītības departamenta Vispārējās izglītības satura nodrošinājuma nodaļas vecākā referente **Sandra Falka**
* Iekšlietu ministrijas Nozares politikas departamenta vecākais referents **Maigurs Ludbāržs**
* Ģenerālprokurors **Juris Stukāns**
* Ģenerālprokuratūras Darbības kontroles un starptautiskās sadarbības departamenta Starptautiskās sadarbības nodaļas virsprokurore **Una Brenča**
* Ģenerālprokuratūras Darbības kontroles un starptautiskās sadarbības departamenta Prokuratūras funkciju īstenošanas koordinācijas nodaļas prokurore **Sandra Kerno**
* Eiropas prokurors **Gatis Doniks**
* Labklājības ministrijas Sociālās apdrošināšanas departamenta vecākā eksperte **Sandra Rucka**

**citas personas:**

Saeimas Juridiskā biroja vecākā juridiskā padomniece Līvija Millere

Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, B.Veiskate, E.Kalniņa.

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. Grozījumi Valsts aizsardzības mācības un Jaunsardzes likumā (1148/Lp13) 1. lasījums.

2. Grozījumi Prokuratūras likumā (komisijas iniciatīva SKR 79. panta kārtībā), anotācijas precizējumi.

3. Dažādi.

J.Rancāns atklāj sēdi un iepazīstina ar izskatāmo darba kārtību.

1. Grozījumi Valsts aizsardzības mācības un Jaunsardzes likumā (1148/Lp13) 1. lasījums.

J.Rancāns dod vārdu likumprojekta autoriem – Aizsardzības ministrijas pārstāvim.

A.Mirbahs informē par ministrijas izstrādātajiem grozījumiem likumprojektā, kas sastāv no trim punktiem: 1) grozījumi nepieciešami, lai būtu deleģējums arī valsts aizsardzības mācībā (VAM) nodrošināt drošības pasākumus tāpat kā jaunsardzes nodarbībās, un lai varētu izdot MK noteikumus (VAM drošības noteikumi); 2) vēlas paplašināt to personu loku, kuras drīkst pasniegt VAM – proti, arī no IeM sistēmas (darbinieki turpinātu veikt savu pamatdarbu IeM sistēmā); 3) vēlme precizēt izglītības prasības jaunsargu instruktoriem.

L.Millerei nav konceptuālu iebildumu par likumprojekta virzību pirmajam lasījumam. Jautājums ir par IeM sistēmas darbinieku piesaistīšanu – ja persona būs dienējusi IeM sistēmas dienestos, bet atvaļināta – vai šāda persona arī varēs pasniegt jaunsardzei.

A.Mirbahs atbild, ka pašreizējā situācija ir, ka IeM sistēmas aktīvie darbinieki ar esošo formulējumu nevarētu kvalificēties kā jaunsargu instruktori, turpretim, ja viņi ir pārtraukuši darbu IeM sistēmā, tad viņiem jākļūst kā līdz šim par rezerves karavīru vai zemessargu, lai varētu kvalificēties kā jaunsargu instruktors.

L.Liepiņa papildina, ka šobrīd Zemessardzes likumā ir noteikti ierobežojumi personai, kas var kļūt par zemessargu – viena no kategorijām, kas nevar būt zemessargs, ir IeM sistēmā strādājošie, tādēļ arī nepieciešami likuma grozījumi.

L.Millerei ir jautājums par termiņa pagarināšanām (līdz šim bija nosacījums, ka var pagarināt, bet ne ilgāk kā līdz vecuma pensijas sasniegšanai) – šis nosacījums vairāk nav: vai tas ir pamatoti un apzināti, ka atsakās no šī nosacījuma.

A.Mirbahs apstiprina, ka atteikties no konstantā vecuma ierobežojuma ir apzināta izvēle, jo redzams, ka ir jaunsargu instruktori, kuri, sasniedzot pensionēšanās vecumu, ir fiziski, mentāli pilnībā gatavi vadīt VAM – nav skaidrs, kāpēc atteikties no šādiem instruktoriem.

L.Millere konceptuāli atbalsta likumprojekta virzību pirmajam lasījumam, kā arī priekšlikumu iesniegšanas termiņu otrajam lasījumam iesaka noteikt 2 nedēļas.

A.Mirbahs piekrīt.

M.Šteins interesējas par to, ka likumā ir vairākas normas, kas dod iespēju VAM ietvaros sadarboties ar NVO un jaunatnes organizācijām. Vēlas noskaidrot, vai likumā nevajadzētu kādas izmaiņas, lai uzlabotu un stiprinātu šo sadarbību

A.Mirbahs skaidro, ka NVO iesaiste ir un paliks VAM nometnēs – vakara pasākumus 80% gadījumos vada NVO jeb privātpersonas; un Delnas iesaiste un Pilsoniskās alianses iesaiste kā tādas organizācijas, kuras apmāca jaunsargu instruktorus, lai viņi mācību gada ietvaros varētu pasniegt pilsoniskās līdzdalības tematus, tiks nodrošināta arī nākotnē.

J.Rancāns aicina deputātus konceptuāli atbalstīt likumprojekta virzību 1.lasījumam.

*Deputāti atbalsta likumprojekta virzību 1.lasījumam.*

**LĒMUMS:**

- konceptuāli atbalstīt likumprojektu “Grozījumi Valsts aizsardzības mācības un Jaunsardzes likumā” (1148/Lp13) un virzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu otrajam lasījumam – 2 nedēļas;

- noteikt par referentu R.Bergmani.

**2. Grozījumi Prokuratūras likumā (komisijas iniciatīva SKR 79. panta kārtībā), anotācijas precizējumi.**

J.Rancāns informē, ka jautājums konceptuāli jau izrunāts komisijas 14.09.2021. sēdē, kuras noslēgumā bija aicinājums prokuratūrai precizēt anotāciju – Ģenerālprokuratūra precizēto anotāciju ir iesūtījusi.

L.Millerei jautājumu nav.

*Deputātiem jautājumu un iebildumu nav.*

J.Rancāns atgādina, ka komisija iepriekš vienojusies atbalstīt likumprojektu un virzīt to izskatīšanai Saeimā.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.20.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore